**LĒMUMS**

LIEPĀJĀ

|  |  |  |
| --- | --- | --- |
| 2020.gada 20.februārī |  Nr.64/3(prot. Nr.3, 28.§) | Nr.233  |

Par zemesgabala Celtnieku ielā 12A

zemes nomas līguma izbeigšanu

Liepājas pilsētas pašvaldība 2013.gada 10.oktobrī noslēdza zemes nomas līgumu ar sabiedrību ar ierobežotu atbildību “GeoKom” par zemesgabala Celtnieku ielā 12A nomu, teritorijas labiekārtošanai un autostāvvietu ierīkošanai plānotai viesnīcas ēkai Celtnieku ielā 12. Ņemot vērā, ka sabiedrība ar ierobežotu atbildību “GeoKom” 2019.gada 16.septembrī plānoto viesnīcas ēku Celtnieku ielā 12 ir pārdevusi, lūdz izbeigt noslēgto zemes nomas līgumu. Pamatojoties uz likuma "Par pašvaldībām" 14.panta pirmās daļas 2.punktu, otrās daļas 3.punktu un 21.panta pirmo daļu, Civillikuma 1864.pantu, izskatot sabiedrības ar ierobežotu atbildību “GeoKom” 2019.gada 30.decembra iesniegumu, zemes nomas līguma, kas 2013.gada 10.oktobrī noslēgts starp Liepājas pilsētas pašvaldību un sabiedrību ar ierobežotu atbildību “GeoKom”, 7.1.punktu, Liepājas pilsētas pašvaldības Nekustamo īpašumu jautājumu konsultatīvās komisijas 2020.gada 13.janvāra priekšlikumu (sēdes protokols Nr.1) un Liepājas pilsētas domes pastāvīgās Pilsētas attīstības komitejas 2020.gada 13.februāra lēmumu (sēdes protokols Nr.2), LIEPĀJAS PILSĒTAS DOME

N O L E M J :

1. Izbeigt, pusēm vienojoties, zemes nomas līgumu par zemesgabala Celtnieku ielā 12A (kadastra Nr.1700 031 0196) 1803 kv.m platībā nomu, kas 2013.gada 10.oktobrī noslēgts starp Liepājas pilsētas pašvaldību un sabiedrību ar ierobežotu atbildību “GeoKom” (reģistrācijas Nr.40103514111; juridiskā adrese: Rīgas iela 63/65, Liepāja).

2. Liepājas pilsētas pašvaldības iestādei “Nekustamā īpašuma pārvalde” divu nedēļu laikā no lēmuma pieņemšanas dienas sagatavot vienošanos par lēmuma 1.punktā minētā zemesgabala nomas līguma izbeigšanu.

3. Liepājas pilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

4. Pēc lēmuma 2.punkta izpildes atzīt par spēku zaudējušu Liepājas pilsētas domes 2013.gada 19.septembra lēmumu Nr.306 “Par zemesgabala Celtnieku ielā 12A iznomāšanu”.

|  |  |
| --- | --- |
| DOMES PRIEKŠSĒDĒTĀJS | Jānis VILNĪTIS |
| Nosūtāms: | Nekustamā īpašuma pārvaldei, nomniekam |